вицове за Италия
Абе, вие в кой век живеете бе, дами и господа? Стига с тези остарели предразсъдъци! Кой нормален яде маруля? Вече ползваме Айсберг. Късаме го внимателно с ръце под звуците на някоя успокояваща мантра. След това се молим за всички разпокъсани витамини, минерали и соли. Бързо избърсваме сълзите си, да не пресолят салатата ни, която вече сме осолили с хималайска сол. Балсамовият оцет от северният склон на южна Италия, от смачкани гроздови чепки, брани по новолуние от девствени 40 годишни моми, само той може да овкуси салата до онзи божествен момент, в който шеф Ангелов би се просълзил като я опита. И сока на 2/3 от един лайм, докато всичко се разбърква само обратно на часовниковата стрелка - да не се развинтят електромагнитните полета на Х-бозоновите частици в салатата.